Veikartrevisjonen 2026 – HFs innspill
Vi vil innledningsvis uttrykke at HF støtter HUMSAM-fagrådets beslutning om denne gangen å gjøre en minimumsrevisjon av delveikartet, innenfor gjeldende ramme og struktur. 
Det humanistiske fakultet har bedt alle institutter om å melde inn forslag til innholdsmessige revisjoner av gjeldende delveikart for HUMSAM med dette utgangspunktet. De er under delvis syntetisert og forsøksvis gruppert slik at de skal være enklest mulig å følge opp for dem som skal foreta selve de tekstmessige revisjonene det er tale om. 

Oppsummeringen
Et nytt kulepunkt, etter punktet om arkivering:
•Det må utvikles en løsning for kuratering, lagring og tilgjengeliggjøring av mediedata (audio, foto, video), med tilgangsstyring etter samtykke og rettigheter.
Et av våre institutter foreslår at punktet om europeiske infrastrukturer kan skjerpes. Oppfatningen er at medlemskap i relevante europeiske infrastrukturer som CLARIN må videreføres og at det bør arbeides for nye medlemskap i DARIAH og E-RHIS. Dette er ikke et punkt som HF uten videre stiller seg bak, men som må inn i en større institusjonell diskusjon ved UiO rundt slike infrastrukturer og ansvaret for finansieringen og oppfølgingen av forpliktelsene som følger med dem.  

Databaser og datahåndtering
Kapittelet er i dag bygget rundt tekst og språk. Det bør legges til et punkt om mediebase, f.eks. som et nytt avsnitt etter applikasjonshotell:
Vi mangler en løsning for arkivering av mediedata, med mulighet for innbygging av innhold og med relevant tilgangskontroll for å håndtere personvern og opphavsrett på filnivå. Medierike datasett vokser raskt i HumSam-fagene, men er også relevant for andre fag. Humit har allerede begynt med prototyping av en relevant løsning og vil kunne utvikle dette videre sammen med UB og USIT. Tjenesten vil kunne utvikles til å kunne tas i bruk av hele universitetet, og etter hvert også evt. bli en nasjonal løsning.

Kunstig intelligens og tungregning
Kapittelet handler nesten bare om språkmodeller. Forslag til nytt avsnitt, etter avsnittet om Norbruk:
UiO leder MishMash Senter for KI og kreativitet, ett av seks nasjonale KI-sentre finansiert av Forskningsrådet. Senteret arbeider med KI i, for og gjennom kreative prosesser. Det er et mål å utvikle en stor, norsk, multimodal KI i samarbeid med Nasjonalbiblioteket. Det er også fokus på små modeller som kan kjøres i sanntid og som krever helt andre mekanismer for kjøring på personlige enheter (PCer, mobiler, nettbrett, integrerte systemer, m.m.).
Tabell 2 bør få nye rader for MishMash og HumanLab:
HF	Løsning for sikker håndtering av multimodale data (HumanLab)	5	IMV/ILN
HF	Norsk multimodal modell (MishMash)	5-100	IMV++
Beløpet for multimodal modell må vurderes opp mot behovet for frikjøp av materiale.

Laboratorievirksomhet
Under "Oppfølgingspunkter" foreslår vi å justere første avsnitt:
Et strategisk viktig grep for laboratorievirksomhet innen HUMSAM-feltet er å utrede mulighetene for samlokalisering og/eller samorganisering av laboratorier som har sammenfallende behov og bruker like metoder. Gode løsninger for utvikling og drift av slike laboratorier er vesentlig. Mange miljøer har like problemer knyttet til håndtering av brukere, utlån av utstyr, og teknisk-økonomisk tilrettelegging i Bookit. Det bør utvikles løsninger og etableres kompetanse som alle disse miljøene kan dra nytte av.

Kompetansemiljøer 
En justering av C2HO som hub-noder.
Samlet sett har hub-node-midlene fra e-infrastruktur bidratt til viktig kompetansebygging og vært viktige for å tiltrekke seg eksterne midler, slik som MishMash som bygger videre på C2HO-kompetansen og -nettverket.

Konkrete tekstjusteringer 
Endring på s. 4: 
Fra:
«For de største og viktigste databasene har HUMSAM-forskere hatt godt gjennomslag i Norges forskningsråds infrastrukturprogram.»
Til:
«HUMSAM-forskere har hatt godt gjennomslag for flere store og viktige databaser i Norges forskningsråds infrastrukturprogram.»











Andre forslag

Generelle beskrivelser av forskningsinfrastruktur
Institutt for arkeologi, konservering og historiske studier (IAKH) har meldt inn et behov for å oppdatere veikartteksten på de infrastrukturer som dette instituttet besitter og som i de senere årene har gjennomgått omfattende oppgraderinger og endringer. Her er en gjengivelse av instituttets innspill: 
Basert på erfaringer ved flyttingen av konservering og etablering av ny grov-lab (prosesser som fremdeles ikke er fullført) ser IAKH behov for å heve anslått kostnadsbehov til 5 MNOK (fra 1MNOK i siste veikart).

Oppsummering av endringsforslag:
• Som et av instituttene på HUMSAM med tung "fysisk" infrastruktur foreslår IAKH at man trekker frem denne siden av infrastrukturen enda tydeligere i kulepunktene fremst i veikartet. Per nå fremstår laboratorier som et underordnet tiltak etter digital infrastruktur.
• IAKH foreslår at i tillegg til å knytte betydningen av sterk forskningsinfrastruktur til banebrytende forskning innen HUMSAM, bør man vektlegge at HFs arbeidslivsrelevante utdanningsprogrammer forbereder studenter for et arbeidsliv som i økende grad krever nye teknologiske og digitale ferdigheter (og infrastruktur).
• Beskrivelsene av IAKHs laboratorier må oppdateres. Her føyes også EcoArch laben til. Forslag til ny tekst er lagt inn i kommentarene i eget dokument
• Beskrivelse av kompetansemiljøet knyttet til Norgeshistorie bør nevnes og beskrives under "Kompetansemiljøer". Forslag til tekst er lagt inn i kommentarene i samme dokument.
• IAKH foreslår at man prioriterer sikker og langsiktig drift av eksisterende laboratorier og fysisk infrastruktur, både økonomisk og gjennom etablering av tekniker/ingeniørstillinger. Det foreslås at man utforsker behovet og mulighetene for å opprette disse på tvers av fagmiljøer utfra målrettet og samlet behovsanalyse (heller enn å satse på “sammenslåing” av laboratorier, som fremstår mindre realistisk).
• IAKH foreslår at samlokalisering av IAKHs laboratorier i KBH beholdes som HFs prioritet (i tabel på side 21), men at kostnadsbehovet heves (basert på erfaringer ved flytting og tilpassing siste år). Siden siste oppdatering av veikartet har IAKH fått nye erfaringer og situasjonen har endret seg: Konserverings-laboratoriet er flyttet fra sentrum til Blindern, med betydelig større kostnader enn anslått. Her gjenstår det fremdeles ytterligere tilpassinger med tilhørende kostnader. Flytteprosessen av arkeologi-laboratoriet (med referansesamling, lab for steinteknologi og eksperimentell arkeologi) er allerede iverksatt og vil fortsette i 2027-28/29 med betydelig kostnader. I tillegg har IAKH fått et ERC Synergy prosjekt (EcoArch) som vil føre til økt labvirksomhet med tilhørende tilpassing av infrastruktur og kostnader kommende år. Anslått kostnadsbehov er derfor hevet til 5 MNOK (fra 1 MNOK i siste veikart).

Behov for kompetanse og teknisk støtte   Veikartet bør inkludere behovet for mer bærekraftig teknisk støtte til digitale vitenskapelige utgaver  ved UiO. HumSam har flere miljøer som forvalter eller utvikler digitale utgaver, blant annet Ibsen - utgaven Henrik Ibsens skrifter (HISe) som forvaltes av   Senter for Ibsen - studier og Humit. Bærut - prosjektet ved UB (2024 - 2026) har synliggjort behovet for bedre teknisk infrastruktur og et stabilt  kompetansemiljø som kan ivareta drift, vedlikehold og videreutvikling av vitenskapelige tekstutgaver  for å reduser e personavhengighet og sikre at utgavene forblir tilgjengelige og anvendelige i forskning  og undervisning.     Senter for Ibsen - studier   Appendiks (Tabell 1; s. 20): Senter for Ibsen - studiers finansieringsbehov reduseres og flyttes fra NFR  til UiO .  Senter for Ibsen - studier (SIS) har søkt NFRs infrastrukturordning tre ganger uten å få tilslag.  Ekstern finansiering er dermed aktivt forsøkt, men kan ikke legges til grunn som en forutsigbar  løsning på eksisterende infrastrukturbehov. En plassering under  NFR INFRA risikerer å utsette  nødvendige tiltak på ubestemt tid og gjøre videreutvikling av vår eksisterende forskningsinfrastruktur  avhengig av utfallet i en konkurransebasert ordning. SIS reduserer ambisjonsnivået til bare å dekke  basale behov og reduser er dermed beløpet fra 35 - 50 million til 10 - 15 millioner (fordelt over en  prosjektperiode på 3 - 5 år).  

